
Z A P I S N I K
                                  33. sjednice Vijeća Mjesnog odbora Mlinovi,
održane u ponedjeljak 26. veljače 2024.
u MO Mlinovi, Jahorinska 5,
s početkom u 18.00 sati  

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Gordan Vergles, član Vijeća
Marko Erdeljac, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 32. sjednice koji je jednoglasno prihvaćen.
             Predsjednik Vijeća daje na glasanje dnevni red 33. sjednice koji je jednoglasno prihvaćen.         
DNEVNI RED

1. Asfalterski program MO Mlinovi u 2024. – popis prioriteta
1. Tekuća problematika 
1. Pitanja, prijedlozi i obavijesti

1) Asfalterski program MO Mlinovi u 2024. – popis prioriteta

Nakon provedene rasprave VMO Mlinovi jednoglasno donosi zaključak kojim se u 2024. godini predlaže asfaltiranje ulice Pirovec sukladno raspoloživim planiranim financijskim sredstvima.

2) Tekuća problematika

2.1. Predsjednik Vijeća izvještava o problemu o kojem su ga izvijestili stanovnici koji žive na kraju Durmitorske ulice kod Šumskih stuba da su snimili djelatnike Čistoće koji su kante s komunalnim otpadom ispraznili na zelenu površinu umjesto u kamion Čistoće. Predsjednik Vijeća prijavio je postupanje djelatnika Čistoće. 

2.2. Predsjednik Vijeća izvještava da je pisanim putem tražio pojačanu policijsku ophodnju na području Mlinova, Jahorinske ulice ispred zgrade mjesne samouprave.

2.3. Predsjednik Vijeća izvještava da je tražio pražnjenje kanti za otpad ispred zgrade mjesne samouprave.

2.4. Predsjednik Vijeća izvještava da je dobio povratnu informaciju da će prometni znakovi u ulici Mlinovi biti očišćeni od naljepnica.

2.5. Predsjednik Vijeća izvještava da je dobio povratnu informaciju da se vrši redovito ili u najkraćem roku odvoz komunalnog otpada u ulici Vodenica vezano uz pritužbu i peticiju nezadovoljnih stanovnika.

3) Pitanja, prijedlozi i obavijesti  

3.1. Predsjednik Vijeća izvještava da su on i potpredsjednica Vijeća prikupili po tri ili više ponuda za nabavu jednog stola za stolni tenis, dva elektronskih pikada, 5 šahovskih ploča i drugih društvenih igara, te jednu kazališnu predstavu kako je dogovoreno na prethodnoj sjednici. Isto će biti proslijeđeno gradskoj četvrti.
Vezano za upit gostovanja kazališne predstave kazališta Trešnja dobili smo odgovor da ne postoje tehnički uvjeti i da je nedovoljna veličina prostora za održavanje iste u prostoru mjesne samouprave. Postoji mogućnost naknadnog dogovora za održavanje kazališne predstave za najmlađe (drugog kazališta), animacija školaraca i mlađih u prvoj polovici rujna (u vrijednosti do 920 eura).

3.2. Predsjednik Vijeća predlaže uklanjanje stola i klupa ispod nadstrešnice ispred zgrade mjesne samouprave zbog učestalih glasnih okupljanja (i u noćnim satima) i onečišćenja (staklene i plastične flaše, opušci, razbijeno staklo i sl) od strane nepoznatih počinitelja. Napominje da je upućeno više dopisa nadležnoj policijskoj postaji vezano uz navedeni problem učestalih okupljanja. Obzirom na navedeno VMO Mlinovi traži postavljanje kamera oko zgrade mjesne samouprave.

3.3. Vijećnik Marko Erdeljac i predsjednik Vijeća predlažu sanaciju asfalta po Ulici Mlinovi, popravak gazišta Alanskih stuba u blizini vrha na Prekrižju i popravak rasvjete na istoj lokaciji, ponavljanje zahtjeva za obrezivanje i po potrebi rušenje suhe, bolesne crnogorice u ulici Jahorinska blizu potoka i postavljanje klamerica na zelenu površinu uz potok preko puta kućnog broja 9 i 11, postavljanje stupića na ulici Lovćenska na zavoju preko puta kućnog broja 58, redovitije održavanje dvorišta MO Mlinovi, postav kamera u centru Mlinova radi sigurnosti stanovnika.
3.4. Vijećnik Zlatko Domljan traži slanje požurnice za uređenje Snježničkih stuba i pokretanja postupka objave natječaja za izradu projektne dokumentacije završnog sloja i izvedbu radova. 
Sjednica je završena u 19:05 sati.  
KLASA: 024-08/24-003/371
URBROJ: 251-13-11-2/003-24-2
Zagreb, 26. veljače 2024.

Zapisnik obradila: Mirela Gašpert Bertić

                 Zapisnik sastavila:
	Potpredsjednica Vijeća, Silva Vresk, v.r.

Mjesnog odbora Mlinovi

